Fahrenheitstigin

Fahrenheitstigin verður enn nýttur sum hitastigi í nøkrum fáum londum. Bahamaoyggjar,http://www.bahamas.com/weather Belis,http://www.hydromet.gov.bz/ Burma, Caymanoyggjar,http://www.weather.gov.ky/ Liberia, Palauhttp://palaugov.org/climate-statistics/ og USA við tilknýttum økjum brúka stigan.

Hiti ella temperaturur er mál fyri, hvussu heitt okkurt er. Hiti, sum er givin upp í °F, er máldur eftir fahrenheitstiganum. Vatn frystir við 32 °F og kókar við 212 °F, tá trýstið er 1 atmosfera.

Stigin er nevndur eftir alisfrøðinginum Daniel Gabriel Fahrenheit, sum kom við honum í 1724. Fahrenheit var av týskari ætt, føddur í Póllandi, men búði størsta partin av lívi sínum í Hollandi.

 Uppruni 
Fahrenheit vitjaði danska stjørnufrøðingin Ole Christensen Rømer í 1708 og fór at arbeiða víðari við hitastiganum hjá Rømer. Hann brúkti ammoniumkloridlaka í staðin fyri natriumkloridlaka fyri at fáa eitt lægri nullpunkt. Hann býtti stigan hjá Rømer í 4, so at vatn frysti við 32 stig (32 = 2 × 2 × 2 × 2 × 2). Á henda hátt fekk hann munin millum frystipunktið á vatni og hitan í handarkulluni til at vera 64 stig (64 = 32 × 2). Seinni vísti tað seg, at handarkullan ikki hevur so støðugan hita, so hann endurskoðaði stigan og setti kókipunktið á vatni til 212 stig, meðan frystipunktið framhaldandi var 32 stig.Gyldendal - Den store danske: Fahrenheit

 Stigaumrokning 
Soleiðis rokna vit stig Fahrenheit um til stig Celsius:http://www.rapidtables.com/convert/temperature/fahrenheit-to-celsius.htm TC = (TF − 32)/1,8 =  TF - . 

Soleiðis rokna vit stig Celsius um til stig Fahrenheit:http://www.rapidtables.com/convert/temperature/celsius-to-fahrenheit.htm TF = TC × 1,8 + 32.

Umrokning til kelvin og til eldri eindir er í greinini hitastigar.

 Keldur 

Bólkur:Gamlar mátieindir